Hoci sú dnešné práčky automatické, nevedia sa automaticky vyčistiť. Treba im občas dopomôcť, aby naďalej fungovali správne. Kritickým miestom je tesnenie na práčke, ktorá sa plní spredu. Tam sa zachytáva veľa vody, čo podporuje rast plesní. Za nepríjemným zápachom je fakt, že vo vnútri práčky sa drží vlhkosť. Tá je živnou pôdou pre rast mikroorganizmov. Ďalej za nepríjemný zápach môže časté pranie na nízkych teplotách. Pozor si treba dať aj na nadmerné používanie pracieho prášku a aviváže, pretože tieto prostriedky spotrebič zanášajú. Pri tvorbe vodného kameňa je hlavným vinníkom tvrdá voda.\r